Qozogʻiston ayollar milliy futbol terma jamoasi
Qozogʻiston ayollar milliy futbol terma jamoasi xalqaro ayollar futbolida Qozogʻiston sharafini himoya qiladi va Qozog'iston futbol federatsiyasi tomonidan boshqariladi. Qozogʻiston ayollar milliy futbol terma jamoasi 1995-yilgi Osiyo chempionatida oʻzining ilk debyutini qilgan. Oʻsha-yilgi chempionatda Qozogʻiston ayollar milliy futbol terma jamoasi oʻz guruhida ikkinchi oʻrinni egalladi. Ikki yil oʻtib Qozogʻiston xuddi shu chempionatda yana ishtirok etdi, lekin busafar guruhda oxirgi oʻrinni egalladi. 1999-yilgi Osiyo chempionatida Qozogʻiston ayollar milliy futbol terma jamoasi oʻz guruhida uchinchi oʻrinni egallagan boʻlsa-da, faqat guruhda birinchi oʻrinni egallagan jamoalar saralashdan oʻtishgan. 1999-yilgi Osiyo chempionati Qozogʻiston ayollar milliy futbol terma jamoasining soʻnggi Osiyo chempionati edi. 2001-yilda Qozogʻiston UEFAga oʻtish niyati borligini eʼlon qildi. Natijada 2002-yilda Qozogʻiston ayollar milliy futbol terma jamoasi UEFA chempionatiga saralash oʻyinlarini oʻtkaza boshladi. Bu 2005-yilgi Yevropa chempionati saralash bosqichi edi. Qozogʻiston ayollar milliy futbol terma jamoasi B guruhdan joy oldi(saralash darajasida) va atigi 2 ochko bilan oʻz guruhida oxirgi oʻrinni egalladi. Qozogʻiston ayollar milliy futbol terma jamoasi Ruminiya terma jamoasiga qarshi oʻz uyida yaxshi gʻalaba qozonganiga qaramay, 2007-yilgi Jahon chempionati saralashida oxirgi oʻrinni egalladi. Qozogʻiston ayollar milliy futbol terma jamoasi 2009-yilgi Yevropa chempionatiga saralash bosqichidan yana oʻta olmadi. Qozogʻiston jamoasi Makedoniyada boʻlib oʻtgan mini-turnir (saralash)da Uelsga qarshi oʻyinda 1:2 hisobida magʻlub boʻlib qaytdi.